CELEX: 32016R1426
Language: bg
Date: 2016-08-25 00:00:00
Title: Регламент за изпълнение (ЕС) 2016/1426 на Комисията от 25 август 2016 година за подновяване на одобрението на активното вещество етофумезат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП)

26.8.2016   
               
               
                  BG
               
               
                  Официален вестник на Европейския съюз
               
               
                  L 231/34
               
            РЕГЛАМЕНТ ЗА ИЗПЪЛНЕНИЕ (ЕС) 2016/1426 НА КОМИСИЯТА
      от 25 август 2016 година
      за подновяване на одобрението на активното вещество етофумезат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
      като има предвид, че:
      
                  (1)
               
               
                  Срокът на одобрението на активното вещество етофумезат, включено в част А от приложението към Регламент за изпълнение (ЕС) № 540/2011 на Комисията (2), изтича на 31 юли 2017 г.
               
            
                  (2)
               
               
                  В съответствие с член 1 от Регламент за изпълнение (ЕС) № 844/2012 на Комисията (3) и в предвидения в същия член срок бе подадено заявление одобрението на етофумезат да бъде подновено.
               
            
                  (3)
               
               
                  Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според докладващата държава членка заявлението е пълно.
               
            
                  (4)
               
               
                  Докладващата държава членка подготви доклад за оценка във връзка с подновяването, като се консултира със съдокладващата държава членка, и на 28 януари 2015 г. го предостави на Европейския орган по безопасност на храните (наричан по-долу „Органът“) и на Комисията.
               
            
                  (5)
               
               
                  Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът направи обществено достъпно допълнителното обобщено досие.
               
            
                  (6)
               
               
                  На 18 декември 2015 г. Органът предаде на Комисията заключението си (4) относно това, дали може да се очаква етофумезат да отговаря на критериите за одобрение, предвидени в член 4 от Регламент (ЕО) № 1107/2009. На 8 март 2016 г. Комисията представи проекта на доклад за преразглеждане относно етофумезат на Постоянния комитет по растенията, животните, храните и фуражите.
               
            
                  (7)
               
               
                  На заявителя бе дадена възможност да представи забележките си по доклада за преразглеждане.
               
            
                  (8)
               
               
                  Бе установено, че критериите за одобрение, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество.
               
            
                  (9)
               
               
                  Поради това е целесъобразно одобрението за етофумезат да се поднови.
               
            
                  (10)
               
               
                  Оценката на риска във връзка с подновяването на одобрението на етофумезат се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи етофумезат. Следователно е целесъобразно ограничението за употреба само като хербицид да отпадне.
               
            
                  (11)
               
               
                  В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. Целесъобразно е по-конкретно да се определят максимално допустими граници за две токсикологично значими онечиствания в произведеното активно вещество.
               
            
                  (12)
               
               
                  В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от същия регламент приложението към Регламент за изпълнение (ЕС) № 540/2011 следва да бъде съответно изменено.
               
            
                  (13)
               
               
                  С Регламент за изпълнение (ЕС) 2016/950 на Комисията (5) срокът на одобрението на етофумезат бе удължен, за да се даде възможност процедурата по подновяване да приключи, преди срокът на одобрението да изтече. Като се има предвид обаче, че решението за подновяване на одобрението се взема, преди да изтече удълженият срок, настоящият регламент следва да се прилага от 1 ноември 2016 г.
               
            
                  (14)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Подновяване на одобрението на активното вещество
      Одобрението на активното вещество етофумезат, посочено в приложение I, се подновява при предвидените в същото приложение условия.
      Член 2
      Изменения на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила и дата на прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      Той се прилага от 1 ноември 2016 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 25 август 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 309, 24.11.2009 г., стр. 1.
      
         (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
         (3)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
      
         (4)  EFSA Journal (Бюлетин на ЕОБХ) 2016;14(1):4374, 141 pp. doi:10.2903/j.efsa.2016.4374.
      
         (5)  Регламент за изпълнение (ЕС) 2016/950 на Комисията от 15 юни 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 2,4-ДБ, бета-цифлутрин, карфентразон-етил, Coniothyrium minitans щам CON/M/91-08 (DSM 9660), циазофамид, делтаметрин, диметенамид-Р, етофумезат, фенамидон, флуфенацет, флуртамон, форамсулфурон, фостиазат, имазамокс, йодосулфурон, ипродион, изоксафлутол, линурон, малеинов хидразид, мезотрион, оксасулфурон, пендиметалин, пикоксистробин, силтиофам и трифлоксистробин (ОВ L 159, 16.6.2016 г., стр. 3).
      
         ПРИЛОЖЕНИЕ I
         
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Изтичане на срока на одобрението
                  
                  
                     Специфични разпоредби
                  
               
                     Етофумезат
                     CAS №: 26225-79-6
                     CIPAC №: 233
                  
                  
                     (RS)-2-етокси-2,3-дихидро-3,3-диметилбензофуран-5-ил метансулфонат
                  
                  
                     ≥ 970 g/kg
                     Следните онечиствания се смятат за токсикологичен проблем и не трябва да превишават посочените по-долу количества в техническия материал:
                     
                                 —
                              
                              
                                 ЕМС; етилметансулфонат: не повече от 0,1 mg/kg
                              
                           
                                 —
                              
                              
                                 иБМС; изобутилметансулфонат: не повече от 0,1 mg/kg
                              
                           
                  
                     1 ноември 2016 г.
                  
                  
                     31 октомври 2031 г.
                  
                  
                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно етофумезат, и по-специално допълнения I и II към него.
                     При тази цялостна оценка държавите членки обръщат особено внимание на:
                     
                                 —
                              
                              
                                 риска за водните организми.
                              
                           Когато е целесъобразно, условията за употреба включват мерки за ограничаване на риска.
                  
               
            (1)  Допълнителни подробности за идентичността и спецификацията на активното вещество са представени в доклада за преразглеждане.
      
      
         ПРИЛОЖЕНИЕ II
         Приложението към Регламент за изпълнение (ЕС) № 540/2011 се изменя, както следва:
         
                     1)
                  
                  
                     в част А вписване 29 за етофумезат се заличава;
                  
               
                     2)
                  
                  
                     в част Б се добавя следното вписване:
                     
                                 Номер
                              
                              
                                 Популярно наименование, идентификационни номера
                              
                              
                                 Наименование по IUPAC
                              
                              
                                 Чистота (*)
                                 
                              
                              
                                 Дата на одобрението
                              
                              
                                 Изтичане на срока на одобрението
                              
                              
                                 Специфични разпоредби
                              
                           
                                 „102
                              
                              
                                 Етофумезат
                                 CAS №: 26225-79-6
                                 CIPAC №: 233
                              
                              
                                 (RS)-2-етокси-2,3-дихидро-3,3-диметилбензофуран-5-ил метансулфонат
                              
                              
                                 ≥ 970 g/kg
                                 Следните онечиствания представляват токсикологичен проблем и не трябва да превишават посочените по-долу количества в техническия материал:
                                 
                                             —
                                          
                                          
                                             ЕМС; етилметансулфонат: не повече от 0,1 mg/kg
                                          
                                       
                                             —
                                          
                                          
                                             иБМС; изобутилметансулфонат: не повече от 0,1 mg/kg
                                          
                                       
                              
                                 1 ноември 2016 г.
                              
                              
                                 31 октомври 2031 г.
                              
                              
                                 За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно етофумезат, и по-специално допълнения I и II към него.
                                 При тази цялостна оценка държавите членки обръщат особено внимание на:
                                 
                                             —
                                          
                                          
                                             риска за водните организми.
                                          
                                       Когато е целесъобразно, условията за употреба включват мерки за ограничаване на риска.“
                              
                           
               
            (*)  Допълнителни подробности за идентичността и спецификацията на активното вещество са представени в доклада за преразглеждане.